YTHda vafot etgan yo‘lovchilar haydovchining otasi va do‘sti bo‘lgan. Bu haqda Andijon viloyati YHXB axborot xizmati Kun.uz’ga ma’lum qildi. Foto: YHXB axborot xizmati Qayd etilishicha, 2022 yilning 16 aprel kuni 19 yoshli haydovchi Nexia-2 avtomashinasini Toshkentdan Andijonga boshqarib kelayotgan vaqtda, charchoq tufayli rulda uxlab qolishi oqibatida yo‘l chetidagi beton to‘siqqa urilib, ag‘darilib ketadi. Natijada u ayanchli yo‘l-transport hodisasi sodir etgan. YTH oqibatida haydovchining otasi va do‘sti og‘ir tan jarohatlari olib, voqea joyida vafot etgan. Haydovchining o‘zi turli tan jarohatlar bilan shifoxonaga yotqizilgan. Hozirda tergov-surishtiruv ishlari olib borilmoqda. Avvalroq, Andijonda Spark ag‘darilib ketishi oqibatida 1 yoshli bola vafot etgani xabar qilingan edi.